Diari Oficial de la Generalitat Valenciana


Sumari del DOGV 3743, del 05-05-2000 (2000/3422)

Informació pública de l'estudi de detall i modificació del projecte d'urbanització i del projecte de reparcel·lació del programa per al desenvolupament de l'actuació integrada de la unitat d'execució única de l'UZE-4 Bassa del Moro.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3743

Data del DOGV
:   05-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3422


Organisme emissor
:   Ajuntament de Petrer

Tipus de document
:   Anunci

Informació pública de l'estudi de detall i modificació del projecte d'urbanització i del projecte de reparcel·lació del programa per al desenvolupament de l'actuació integrada de la unitat d'execució única de l'UZE-4 Bassa del Moro. [2000/X3422]
  
De conformitat amb allò que s'ha disposat en la Llei 6/194, de 15 de novembre, de la Generalitat Valenciana, Reguladora de l'Activitat Urbanística, es dóna compte que l'alcalde mitjançant el Decret de data 12 d'abril, ha dictat la següent resolució en el procediment relatiu a l'estudi de detall i modificació del projecte d'urbanització i del projecte de reparcel·lació del programa per al desenvolupament de l'actuació integrada de la unitat d'execució única de l'UZE-4 Bassa del Moro del Pla General de Petrer:
  
«Primer. Admetre a tràmit el projecte de reparcel·lació forçosa, modificat conforme a la qualificació del registrador de la Propietat, estudi de detall i modificació del projecte d'urbanització corresponents al programa per al desenvolupament de l'actuació integrada de la unitat d'execució de l'UZE-4 Bassa del Moro del Pla General de Petrer, presentats per la mercantil Sogestin, SL, urbanitzador adjudicatari del programa, acumulant la seua tramitació.
  
Segon. Sotmetre a informació pública els citats documents, mitjançant avís a tots els propietaris i titulars de drets cadastrals i registra'ls afectats, i publicació d'edicte en un diari d'informació general editat a la Comunitat Valenciana i en el Diari Oficial de la Generalitat Valenciana, advertint de la possibilitat de formular al·legacions dins del termini de vint dies hàbils a comptar del següent a la publicació en dit DOGV.
  
Tercer. Ratificar la sol·licitud, conforme a l'art. 69 de la LRAU i art. 5 del RHU, que el registrador de la Propietat practique la nota al marge de cada finca afectada, expressant la iniciació del procediment, i expedisca, fent-ho constar en la nota, certificat de domini i càrregues.
  
Quart. Suspendre, en els termes de l'art. 57 de la LRAU i arts. 101 a 103 del text refós de la Llei del Sòl de 1992, l'atorgament de llicències de parcel·lació de terrenys, edificacions i demolició, així com de llicències d'activitats qualificades i els acords aprovatoris de programes, en aquelles àrees del territori objecte de planejament les noves determinacions de les quals suposen modificació del règim urbanístic vigent, sense que siga necessari assenyalar expressament dites àrees.
  
No obstant això, podran concedir-se llicències basades en el règim vigent, sempre que es respecten les determinacions del nou planejament».
  
Mitjançant aquest anunci i de conformitat amb l'art. 59 de la Llei 30/1992, de 26 de novembre, se cita els propietaris afectats que puguen resultar desconeguts, dels qui s'ignore el lloc de la notificació, o bé intentada la notificació no s'haguera pogut practicar.
  
Cosa que fem pública perquè en prengueu coneixement i als efectes oportuns, tot significant que d'acord amb l'art. 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present acte és de mer tràmit, no sent-hi possible la interposició de recurs, sense perjuí de mostrar la seua oposició per a la seua consideració en la resolució que pose fi al procediment.